Հատուկ ուզում եմ անդրադարնալ տնտեսական ոլորտի հանցագործություններին: Մենք խստորեն կանխելու ենք ցանկացած գործողություն, որ ուղղված է պետությունը թալանելուն` ինչպես հարկային ոլորտում, այնպես էլ` պետության նյութական եւ ֆինանսական միջոցների շռայլման հարցերում: Միաժամանակ մեր խնդիրն է պաշտպանել օրինական գործարարությունը մի կողմից ոչ ճիշտ միջամտություններից, մյուս կողմից՝ ագահ չինովնիկներից եւ հանցավոր խմբերից: Հայաստանում չպետք է լինեն շորթում եւ ռեկետ, քրեական հաշվեհարդարներ եւ անբարեխիղճ մրցակցություն: Այս խնդիրը մենք ի զորու ենք լուծել: Դա անհրաժեշտ է ներդրումային միջավայրը բարելավելու համար: Դա անհրաժեշտ է երկրի կայուն եւ դինամիկ զարգացման համար: